Mange masker – mange designere9. oktober 2013
Som du måske allerede har læst på flere andre blogs, kommer der en ny og spændende bog d. 8. november. Og jeg fik lov at være med i det gode selskab!!!
Der er 24 designs af 25 forskellige danske designere og der er både strikkede og hæklede modeller til kvinder, børn og mænd. Det er Annette Danielsen, der har taget initiativ til bogprojektet og ført det ud i livet med sikker hånd.
Jeg er meget, meget spændt på at se, hvordan bogen er kommet til at se ud – og hvordan min egen model gør sig i bogen.
Jeg kan sige så meget, at det er en overdel til kvinder…
Der er reception for alle interesserede på Kvindemuseet i Århus, fredag d. 8.11 kl. 15-17. Her kan alle modellerne besigtiges, og bogen kan købes.